RESOLUCIÓN do 22 de febreiro de 2008, da Dirección Xeral de Transportes, pola que se nomean os membros da Xunta Arbitral de Transportes de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 16/04/2008

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres (LOTT), por Orde da Consellería de Ordenación do Territorio e Obras Públicas, do 9 de outubro de 1991 (DOG nº 232, do 23 de outubro).
De conformidade co establecido nos seus artigos 6, 7 e 8, e na súa disposición adicional terceira, a Dirección Xeral de Transportes ditou resolución do 16 de decembro de 1991 pola que se nomearon os seus membros e que foi publicada no Diario Oficial de Galicia nº 252, do 31 de decembro.
Transcorridos dezaseis anos desde a aprobación e publicación da devandita resolución, foron reiteradas as modificacións na designación de membros da Xunta Arbitral de Transportes de Galicia, sen que para estas se seguise o mesmo procedemento de publicación, ao non ser esta obrigada, pero coa conseguinte inseguridade xurídica que esta situación podería xerar. Por estas razóns, e mentres non se dite unha nova orde que actualice a súa composición, estímase procedente ditar unha nova resolución que derrogue a anterior e que actualice a composición actual deste órgano arbitral.
De conformidade con todo o exposto, resolvo:
Nomear membros titulares e suplentes da Xunta Arbitral de Transportes de Galicia as seguintes persoas:
Presidente:
Titular:
-A persoa titular da Subdirección Xeral de Ordenación do Transporte.
Suplentes:
-A persoa titular da Subdirección Xeral de Inspección do Transporte.
-A persoa titular da Xefatura do Servizo de Concesións.
Vogais:
a)Representantes da Administración:
Titulares:
-A persoa titular da Subdirección Xeral de Inspección do Transporte.
-A persoa titular da Xefatura do Servizo de Concesións.
Suplentes:
-A persoa titular da Xefatura do Servizo de Estudos e Apoio Xurídico.
-A persoa titular da Xefatura do Servizo de Transportes da Delegación Provincial da Coruña.
b) Representante das empresas de ferrocarril:
Vacante.
c) Representante das empresas de transporte de viaxeiros, por proposta do Comité Galego de Transportes:
Titular:
-José Carlos García Cumplido.
Suplente:
-Marcelino Freire Núñez.
d) Representante das empresas de transporte de mercadorías e das actividades auxiliares e complementarias do transporte, por proposta do Comité Galego de Transportes:
Titular:
-José Carlos García Cumplido.
Suplente:
-Isabel Martínez Leboreiro.
e) Representante dos consumidores e usuarios, por proposta do Consello Galego de Consumidores e Usuarios:
Titular:
-Rocío Arnoso Moure.
Suplente:
-Vacante.
f) Representante das empresas cargadoras, por proposta da Confederación de Empresarios de Galicia:
Titular:
-Andrés Castro Sanmartín.
Suplente:
-Fernando Segade Castro.
Secretario:
Titular:
-A persoa titular do Servizo de Autorizacións, Informes e Xunta Arbitral.
Suplente:
A persoa titular da Xefatura do Servizo de Estudos e Apoio Xurídico.
Santiago de Compostela, 22 de febreiro de 2008.
Mar Chao López
Directora xeral de Transportes